CELEX: 62019CA0607
Language: bg
Date: 2020-12-17 00:00:00
Title: Дело C-607/19: Решение на Съда (пети състав) от 17 декември 2020 г. (преюдициално запитване от Bundesgerichtshof — Германия) — Husqvarna AB/Lidl Digital International GmbH & Co. KG, по-рано Lidl E-Commerce International GmbH & Co. KG (Преюдициално запитване — Марки на Европейския съюз — Регламент (ЕО) № 207/2009 — Член 51, параграф 1, буква а) — Член 55, параграф 1 — Отмяна на марка на ЕС — Марка на ЕС, която не е била реално използвана през непрекъснат период от пет години — Изтичане на петгодишния период — Дата, с оглед на която се преценява)

22.2.2021   
            
            
               BG
            
            
               Официален вестник на Европейския съюз
            
            
               C 62/5
            
         
      Решение на Съда (пети състав) от 17 декември 2020 г. (преюдициално запитване от Bundesgerichtshof — Германия) — Husqvarna AB/Lidl Digital International GmbH & Co. KG, по-рано Lidl E-Commerce International GmbH & Co. KG
      (Дело C-607/19) (1)
      
      (Преюдициално запитване - Марки на Европейския съюз - Регламент (ЕО) № 207/2009 - Член 51, параграф 1, буква а) - Член 55, параграф 1 - Отмяна на марка на ЕС - Марка на ЕС, която не е била реално използвана през непрекъснат период от пет години - Изтичане на петгодишния период - Дата, с оглед на която се преценява)
      (2021/C 62/04)
      Език на производството: немски
      
         Запитваща юрисдикция
      
      Bundesgerichtshof
      
         Страни в главното производство
      
      
         Жалбоподател: Husqvarna AB
      
         Ответник: Lidl Digital International GmbH & Co. KG, по-рано Lidl E-Commerce International GmbH & Co. KG
      
         Диспозитив
      
      Член 51, параграф 1, буква а) от Регламент (ЕО) № 207/2009 на Съвета от 26 февруари 2009 година относно [марката на Европейския съюз] трябва да се тълкува в смисъл, че при предявяване на насрещен иск за отмяна на марка на Европейския съюз датата, която трябва да се вземе предвид, за да се определи дали е изтекъл предвиденият в тази разпоредба непрекъснат петгодишен период, е датата на предявяване на насрещния иск.
      
         (1)  ОВ C 27, 27.1.2020 г.